
Այսօր մահացել է գրող Հրաչյա Մաթեւոսյանը:


Կենսագրություն


Հրաչյա Իգնատի Մաթևոսյան (Հրաչօ)


Ծնվել 1937 թ. մայիսի 12-ին` Ահնիձոր գյուղում, Լոռու մարզ: ՀԳՄ անդամ 1985 թվականից։ Հրանտ Մաթևոսյանի եղբայրն է։


1955 թվականին ավարտել է Երևանի արհեստագործական 3-րդ ուսումնարանը և Երևանի տպարաններում աշխատել որպես լինոտիպիստ։ 1962 թվականին ընդունվել և 1966 թվականին ավարտել է Երևանի համալսարանի ժուռնալիստիկայի ֆակուլտետը:


Երկար տարիներ աշխատել է Հայաստանի կույրերի միավորման հրատարակչությունում և մամուլում (Ավանգարդ, Հայրենիքի ձայն, Հայաստան)։ Նրա բազմաթիվ ակնարկները, պատմվածքները, հոդվածները, հարցազրույցները տպագրվել են հանրապետական մամուլում, գրական հանդեսներում։ Հրաչյա Մաթևոսյանը Ռազմածովագիրների միջազգային ընկերակցության և Ժուռնալիստների միության անդամ է։ Հեղինակ է նաև մանկական գրքերի։


Մրցանակներ


• «Հայոս-Քարթլոս» արծաթե մեդալ հայ-վրացական ժողովուրդների բարեկամության ամրապնդման գործում ունեցած վաստակի համար, 1993


• ԼՂՀ Եղիշեի անվան մրցանակ, 2003


Երկեր


• Մաճկալներ (պատմվածքներ), Երևան, «Սովետական գրող», 1978։


• Բարի մարդկանց հովիտը (վիպակներ և պատմվածքներ), Երևան, «Սովետական գրող», 1982։


• Աստղերի հետ թռչում էր իմ ձին (պատմվածքներ), Երևան, «Սովետական գրող», 1983։


• Ալևորներ (վիպակ և պատմվածքներ), Երևան, «Սովետական գրող», 1984։


• Գունավոր փոքրիկ Ջեկսին (մանկական պատմվածքներ), Երևան, «Սովետական գրող», 1986։


• Մոլորյալ ժամ, 1999։


• Խաչքար Հայաստան։ Արձակ, Երևան, 2002։


• Սիրով։ Էջեր «Սիրո մատյան» գրքից, Երևան, 2003։


• Տուն մոր համար (վիպակ), Երևան, 2003։


• Սարերիդ նման դու հպարտ ապրիր, Երևան, 2004։


• Կայծահեղ Հրանտ, Երևան, 2005։


• Սարաշեղջ Արագած., Երևան, 2006։
